CELEX: C2004/217/60
Language: lt
Date: 2004-08-28 00:00:00
Title: Byla T-250/04 Philippe Combescot 2004 m. birželio 21 d. pareikštas ieškinys Europos Bendrijų Komisijai

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/33
            
         Philippe Combescot 2004 m. birželio 21 d. pareikštas ieškinys Europos Bendrijų Komisijai
   (Byla T-250/04)
   (2004/C 217/60)
   Bylos kalba: italų
   2004 m. birželio 21 d. Europos Bendrijų Pirmosios instancijos teisme buvo pareikštas Philippe Combescot, atstovaujamo advokatų Alberto Maritati ir Viola Messa, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               pripažinti neteisėtu sprendimą, kuriuo buvo atmesta jo paraiška dalyvauti konkurse dėl delegacijos Kolumbijoje vadovo pareigybės, apie kurią buvo paskelbta 2003 m. gegužės 28 d. (COM/091/03) pranešime apie konkursą; taip pat, pripažinti visą konkurso procedūrą ir sprendimą dėl paskyrimo į pareigybę negaliojančiu; pripažinti, kad buvo padaryta žala Philippe Combescot asmeninei ir profesinei reputacijai, ir kad neteisėtas sprendimas neleisti jam dalyvauti konkurse sukėlė rimtas neigiamas pasekmes jo psichologinei būsenai; priteisti jam 100 000 EUR žalai atlyginti.
            
         Teisiniai pagrindai ir pagrindiniai argumentai
   Pareiškėjas prieštarauja Komisijos sprendimui atmesti jo paraišką dalyvauti konkurse dėl laisvos Kolumbijos delegacijos vadovo pareigybės.
   Pareiškėjas tvirtina, kad:
   
               —
            
            
               buvo pažeistos pranešimo apie konkursą nuostatos, kadangi pagrindai, dėl kurių buvo atmesta pareiškėjo kandidatūra (faktas, kad jis neturėjo dvejų metų darbo patirties kaip padalinio vadovas) nebuvo įtraukti į pranešimą dėl konkurso;
            
         
               —
            
            
               buvo pažeistas nediskriminavimo principas, kadangi likusių pareigūnų, buvusių panašioje padėtyje kaip ir pareiškėjas, kandidatūros buvo priimtos;
            
         
               —
            
            
               nemotyvuota ir klaidingai įvertinta, kadangi atsakovas neatsižvelgė į tai, kad pareiškėjo vykdyta veikla ir funkcijos, kurias jis vykdė oficialiai dirbdamas nuolatiniu patarėju delegacijoje Gvatemaloje, buvo lygiavertės padalinio vadovo veiklai ir pareigoms ta apimtimi, kuria jis savarankiškai, vadybos ir ekonominių išteklių atžvilgiu, vykdė delegacijos Gvatemaloje administravimo darbus.